pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม.ล.ปนัดดาฯ  ตรวจเยี่ยมพร้อมให้กำลังใจแก่เด็กและเยาวชนบ้านมุทิตา-ศูนย์ฝึกฯ สิรินธร
วันพุธที่ 9 พฤษภาคม 2561
ม.ล.ปนัดดาฯ  ตรวจเยี่ยมพร้อมให้กําลังใจแก่เด็กและเยาวชนบ้านมุทิตา-ศูนย์ฝึกฯ สิรินธร
ม.ล.ปนัดดาฯ  ตรวจเยี่ยมพร้อมให้กําลังใจแก่เด็กและเยาวชนบ้านมุทิตา-ศูนย์ฝึกฯ สิรินธร
เมื่อวันอังคารที่ ๘พฤษภาคม ๒๕๖๑
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เข้าตรวจเยี่ยมพร้อมให้กําลังใจแก่ผู้บริหาร ครูอาจารย์ นักสังคมสงเคราะห์ ฝ่ายปกครอง
พร้อมปฏิบัติหน้าที่ครูพิเศษ บรรยายในวิชาสังคมศึกษา เรื่องกําเนิดไทย แก่เด็กและเยาวชน
ศูนย์ฝึกและอบรมเด็กและเยาวชนชายบ้านมุทิตา และเด็กและเยาวชน
ในศูนย์ฝึกและอบรมเด็กและเยาวชนสิรินธร อําเภอพุทธมณฑล จังหวัดนครปฐม
ม.ล.ปนัดดาฯ กล่าวว่า “เด็กเยาวชนในวันนี้ หากช่วยกันยึดถือเป็นแนวทางปฏิบัติแก่ชีวิตตน
เชื่อว่าเมื่อเยาวชนทุกคนกลับคืนสู่สังคมภายนอก จะมีภูมิคุ้มกันที่มั่นคง ชีวิตจะมีอนาคตที่เป็นความหวัง
ไม่หวนกลับไปกระทําสิ่งที่ไม่ถูกต้องอีก ลูกหลานจะเป็นที่พึ่งพาของครอบครัวและสังคม ผู้ใหญ่ในวันนี้
จะสามารถนอนตาหลับ คิดว่าสิ่งที่มีความสําคัญมาก คือ 'ต้นแบบ' ในการดํารงชีวิตของเรา ที่เราจะต้อง
มีความแน่วแน่มั่นคง ให้สมกับที่พระบาทสมเด็จพระปรมินทรมหาภูมิพลอดุลยเดช
และสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทรงมีพระราชปณิธานที่จะให้ลูกหลานเยาวชนในวันนี้
เป็นทรัพยากรบุคคลอันล้ําค่าของชาติบ้านเมืองสืบไปภายภาคหน้า
สําหรับหลักการพึ่งพาตนเอง จําแนกออกได้เป็น ๑๐ประการสําคัญ ขอให้ลูกหลานเยาวชนมีความมุ่งมั่น
ตั้งใจและนําไปสู่การปฏิบัติอย่างเกิดมรรคเกิดผล ทรงคุณค่ากับชีวิตคนทุกคนและหลักการพึ่งพาตนเอง
ให้มีความครบถ้วนสมบูรณ์ ได้แก่ ๑. มีความประพฤติดีมีระเบียบวินัย ๒. ศึกษาสดับตรับฟังในเรื่องหนึ่งๆ
ให้ครบถ้วน และสรุปเรื่องดังกล่าว ๓. การคบคนดีมีความซื่อตรง ที่จะสะท้อนถึงตัวเราเองอย่างปฏิเสธไม่ได้
๔. สร้างอุปนิสัยพูดจาเกิดความเข้าใจกันให้ง่ายด้วยอัธยาศัยไมตรี ไม่ใช่ดื้อรั้น อวดรู้ อวดดี
ยากลําบากต่อการทําความเข้าใจเสียในทุกเรื่องไป ๕. รู้จักการทํางานเป็นหมู่คณะ
และอย่าสําคัญตนว่าเก่งเหนือใครๆ หรือหมู่คณะขาดตนไม่ได้
ที่เรียกเป็นภาษาอังกฤษในเชิงลบว่า 'ego' หรือ 'self-esteem'
๖. เป็นผู้ใฝ่ในคุณธรรมจริยธรรม ความซื่อสัตย์สุจริต ๗. มีความขยันหมั่นเพียร
๘. ยึดถือหลักปรัชญาชีวิตความพอเพียง ๙. มีความสุขุมคัมภีรภาพ มีวิจารณญาณ และสติสัมปชัญญะ
เป็นที่รักเมตตาของผู้คน ฃและมีความเป็นสุภาพชน อ่อนน้อมถ่อมตน
และ ๑๐.สําคัญเหนือทุกสิ่ง คือ การมีปัญญานําหน้าชีวิตสู่ความสําเร็จ ปัญญา คือ ความดี
ที่ใครต่อใครใฝ่กระทํา ผู้ไม่กระทําก็ด้วยเห็นผิดเป็นชอบ หรือการเห็นกงจักรเป็นดอกบัว”
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจ 5 เดือนแรกของปีงบประมาณ สูงกว่าเป้าหมาย 30% ช่วยรักษาเสถียรภาพการคลัง”
วันจันทร์ที่ 12 มีนาคม 2561
“สคร. จัดเก็บรายได้จากรัฐวิสาหกิจ 5 เดือนแรกของปีงบประมาณ สูงกว่าเป้าหมาย 30% ช่วยรักษาเสถียรภาพการคลัง”
ในเดือนกุมภาพันธ์ 2561 สคร. จัดเก็บรายได้จากรัฐวิสาหกิจจํานวน 13,914 ล้านบาท สูงกว่าเป้าหมายจํานวน 1,904 ล้านบาท ส่งผลให้ในช่วง 5 เดือนแรกของปีงบประมาณ 2561 (ตุลาคม 2560 – กุมภาพันธ์ 2561) สคร. จัดเก็บรายได้จากรัฐวิสาหกิจ จํานวน 64,560 ล้านบาท
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนกุมภาพันธ์ 2561 สคร. จัดเก็บรายได้จากรัฐวิสาหกิจจํานวน 13,914 ล้านบาท สูงกว่าเป้าหมายจํานวน 1,904 ล้านบาท ส่งผลให้ในช่วง 5 เดือนแรกของปีงบประมาณ 2561 (ตุลาคม 2560 – กุมภาพันธ์ 2561) สคร. จัดเก็บรายได้จากรัฐวิสาหกิจ จํานวน 64,560 ล้านบาท สูงกว่าเป้าหมายจํานวน 14,898 ล้านบาท หรือสูงกว่าเป้าหมายร้อยละ 30 ซึ่งมีส่วนช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ท่าอากาศยานไทย จํากัด (มหาชน) ธนาคารออมสิน และการไฟฟ้าส่วนภูมิภาค
ทั้งนี้ จะเห็นว่าการนําส่งรายได้แผ่นดินของรัฐวิสาหกิจมีการนําส่งที่สูงกว่าเป้าหมายอย่างต่อเนื่องตั้งแต่ต้นปีงบประมาณ 2561 เนื่องจากผลประกอบการของรัฐวิสาหกิจที่ปรับตัวดีขึ้น และมาตรการเพิ่มประสิทธิภาพการจัดเก็บรายได้แผ่นดินจากรัฐวิสาหกิจของ สคร.
รัฐวิสาหกิจที่นําส่งเงินรายได้แผ่นดินสูงสุด 5 อันดับแรก ในช่วง 5 เดือนแรกของปีงบประมาณ 2561
รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 รายได้นําส่งจริงสะสม (ล้านบาท) (ต.ค. 60– ก.พ. 61) สัดส่วนรายได้นําส่งจริงสะสมเทียบกับเป้าหมายสะสม (%) (ต.ค. 60– ก.พ. 61)
1) สํานักงานสลากกินแบ่งรัฐบาล  15,992.24  24.77
2) การไฟฟ้าฝ่ายผลิตแห่งประเทศไทย  13,384.05  20.73
3) บริษัท การท่าอากาศยานไทย จํากัด(มหาชน)  8,600  13.32
4) ธนาคารออมสิน  6,525  10.11
5) การไฟฟ้าส่วนภูมิภาค  5,692  8.82
อื่นๆ   14,366.31  22.25
รวมทั้งหมด  64,559.60  100
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. ได้มีนโยบายสนับสนุนให้รัฐวิสาหกิจนําระบบเทคโนโลยีสารสนเทศและนวัตกรรมมาใช้ในการปรับปรุงประสิทธิภาพการดําเนินงาน ผ่านแผนยุทธศาสตร์รัฐวิสาหกิจ เพื่อให้สอดคล้องกับนโยบาย Thailand 4.0 ทําให้รัฐวิสาหกิจมีผลประกอบการที่ดียิ่งขึ้นและสามารถนําส่งรายได้แผ่นดินเป็นไปตามเป้าหมายที่กําหนด ตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะช่วยรักษาเสถียรภาพการคลังของประเทศด้วย
รัฐบาลไทย-ข่าวทำเนียบรัฐบาล-โดนใจวัยเก๋า! ธพว.คลอดสินเชื่อเพื่อผู้สูงอายุ เปิดโอกาสสร้างอาชีพก่อประโยชน์เศรษฐกิจคู่สังคม
วันอังคารที่ 9 มกราคม 2561
โดนใจวัยเก๋า! ธพว.คลอดสินเชื่อเพื่อผู้สูงอายุ เปิดโอกาสสร้างอาชีพก่อประโยชน์เศรษฐกิจคู่สังคม
SME Development Bank สานฝันวัยเก๋ายังมีไฟ คลอดสินเชื่อเปิดโอกาสผู้สูงวัยสร้างอาชีพเริ่มต้นธุรกิจใหม่ เสริมแกร่งกิจการเดิม วงเงินกู้สูงสุด 3 ลบ. อัตราดอกเบี้ยพิเศษ ผ่อนนาน7ปี ถึงอายุ 75 ปี ใช้ บสย.ค้ําประกันได้ แถมฟรีค่าธรรมเนียม
SME Development Bank สานฝันวัยเก๋ายังมีไฟ คลอดสินเชื่อเปิดโอกาสผู้สูงวัยสร้างอาชีพเริ่มต้นธุรกิจใหม่ เสริมแกร่งกิจการเดิม วงเงินกู้สูงสุด 3 ลบ. อัตราดอกเบี้ยพิเศษ ผ่อนนาน7ปี ถึงอายุ 75 ปี ใช้ บสย.ค้ําประกันได้ แถมฟรีค่าธรรมเนียม ชูเกิดประโยชน์ทั้งด้านเศรษฐกิจและสังคม
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือSME Development Bank) เผยว่าธนาคารออกสินเชื่อใหม่ “โครงการสินเชื่อ สร้างอาชีพ วัยเก๋า”วงเงิน 1,000 ล้านบาท เพื่อสนับสนุนเงินทุนแก่ผู้มีอายุตั้งแต่ 55 ปีขึ้นไป นําไปเริ่มต้นทําธุรกิจใหม่ต่างๆ เพื่อสร้างรายได้หลังเกษียณอายุจากการทํางานประจํา โดยเฉพาะลงทุนซื้อแฟรนไชส์ซึ่งมีความเสี่ยงต่ําในการประกอบธุรกิจ รวมถึง นําใช้ปรับปรุงกิจการเดิมให้มีประสิทธิภาพสูงขึ้น สามารถแข่งขันในธุรกิจได้
“โครงการสินเชื่อ สร้างอาชีพ วัยเก๋า” ก่อประโยชน์ทั้งในเชิงเศรษฐกิจ และสังคม รองรับประเทศไทยเข้าสู่สังคมผู้สูงอายุเปิดโอกาสให้ผู้สูงอายุมีทุนเริ่มต้นอาชีพใหม่ตามที่ตัวเองชอบหรือใฝ่ฝันอยากทํามานานแล้ว เช่น ซื้อแฟรนไชส์เปิดร้านกาแฟ ทําฟาร์มสัตว์เลี้ยง ธุรกิจเกษตรอินทรีย์ เป็นต้น ช่วยให้เกิดการสร้างงานและกระจายรายได้ต่อเนื่องรวมถึง ทําให้ผู้สูงอายุมองเห็นคุณค่าในตัวเอง ได้ใช้ความรู้และประสบการณ์ที่สะสมมาให้เกิดประโยชน์ และพึ่งพาตัวเองได้ ลดการเป็นภาระสังคม และลดภาระรัฐบาลต้องจัดงบประมาณดูแลผู้สูงอายุที่นับวันจะเพิ่มสูงขึ้น” นายมงคล กล่าว
อีกความพิเศษของโครงการนี้ คือ ผ่อนปรนเกณฑ์ให้ผู้สูงอายุเข้าถึงแหล่งทุนได้มากขึ้น โดยเปิดโอกาสให้ผู้กู้ ทั้งบุคคลธรรมดา หรือนิติบุคคล ที่มีกรรมการผู้มีอํานาจลงนามหรือผู้ถือหุ้น คนใดคนหนึ่งมีอายุตั้งแต่ 55 ปีขึ้นไป จนถึง 75 ปี (รวมระยะเวลาให้สินเชื่อแล้วไม่เกินอายุ 75 ปี)
ทั้งนี้ ผู้กู้ต้องผ่านการพัฒนาหรือฝึกอบรม หรืออยู่ระหว่างดําเนินการเพื่อเข้าร่วมการพัฒนาจาก ธพว. หรือหน่วยงานพันธมิตรส่วนกรณีกู้ไปซื้อแฟรนไชส์ต้องผ่านการอบรมจากเจ้าของสิทธิ์แฟรนไชส์ หรือ “แฟรนไชซอร์” (Franchisor) ซึ่งจะช่วยให้ผู้กู้มีความพร้อม และมีศักยภาพ ลดความเสี่ยงในการดําเนินธุรกิจ
วงเงินกู้บุคคลธรรมดาที่ต้องการเริ่มต้นธุรกิจทุกประเภทสูงสุด 1 ล้านบาทและกรณีหากลงทุนซื้อแฟรนไชส์ที่แฟรนไชซอร์อยู่ในโครงการทําบันทึกข้อตกลงความร่วมมือ (MOU) ของ ธพว. ให้วงเงินสูงถึง 3 ล้านบาท ด้านอัตราดอกเบี้ย กรณีใช้บรรษัทประกันสินเชื่ออุตสาหกรรมขนาดย่อม (บสย.) ค้ําประกัน คิดที่ร้อยละ MLR+1 ต่อปี กลุ่ม Startup &Innovation ฟรีค่าธรรมเนียม บสย. 1 ปี และเข้าโครงการ SME ทวีทุน (PGS6) ปรับปรุงใหม่ ฟรีค่าธรรมเนียม บสย.4 ปี ระยะเวลากู้ยืมสูงสุด 7 ปี ปลอดชําระเงินต้น (Grace Period) 6 เดือนโดยระยะเวลาโครงการนี้ สิ้นสุดภายใน 31 ธันวาคม 2561 หรือจนกว่าจะหมดวงเงินสินเชื่อ
ผู้ประกอบการที่สนใจ สามารถสอบถามข้อมูลได้ที่ ธพว.ทุกสาขาทั่วประเทศ หรือติดต่อ Call Center โทร. 1357 และติดตามข่าวสารของ ธพว. ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4404
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการกำจัดผักตบชวาโดยชีววิธี  (สารสกัดธรรมชาติ) สั่งการให้ทุกภาคส่วนร่วมมือกันกำจัดผักตบชวา
วันพุธที่ 9 มกราคม 2562
นายกรัฐมนตรีเยี่ยมชมการกําจัดผักตบชวาโดยชีววิธี  (สารสกัดธรรมชาติ) สั่งการให้ทุกภาคส่วนร่วมมือกันกําจัดผักตบชวา
นายกรัฐมนตรีเยี่ยมชมการกําจัดผักตบชวาโดยชีววิธี  (สารสกัดธรรมชาติ) สั่งการให้ทุกภาคส่วนร่วมมือกันกําจัดผักตบชวา
วันนี้ (9 มกราคม 2562) เวลา 13.00 น. พลเอก ประยุทธ์ จันทร์โอชา นายกรัฐมนตรี พร้อมคณะเยี่ยมชมการกําจัดผักตบชวาโดยชีววิธี (สารสกัดธรรมชาติ) ณ บริเวณคลองลําอ้อตัน แขวงคลองสองต้นนุ่น เขตลาดกระบัง กรุงเทพมหานคร โดยมีผู้ว่าราชการกรุงเทพมหานคร รองผู้ว่าราชการกรุงเทพมหานคร ปลัดกรุงเทพมหานคร ผู้อํานวยการเขตลาดกระบัง ผู้บริหารเขตลาดกระบัง และประธานกลุ่มเขตกรุงเทพตะวันออกมารอให้การต้อนรับ
โอกาสนี้ นายกรัฐมนตรีและคณะได้เยี่ยมชมการกําจัดผักตบชวาโดยชีววิธี (สารสกัดธรรมชาติ) ใช้แนวคิดการกําจัดด้วยวิธีการทางชีวภาพ เป็นอีกทางเลือกหนึ่งในการใช้สิ่งมีชีวิตเพื่อควบคุมสิ่งมีชีวิตด้วยกัน และใช้จุลินทรีย์จากธรรมชาติ (เชื้อรา) เข้าทําลายทําให้ผักตบชวาเกิดความผิดปกติ ไม่สามารถเจริญเติบโตขยายพันธุ์ได้ ซึ่งการกําจัดผักตบชวาด้วยวิธีดังกล่าว จะไม่ส่งผลกระทบต่อสภาพแวดล้อม และไม่มีอันตรายต่อคน สัตว์ แหล่งน้ํา และพืชอื่น ๆ ถือได้ว่าเป็นการแก้ไขปัญหาการขยายพันธุ์ผักตบชวา เพื่อควบคุมผักตบชวาไม่ให้มีปริมาณเพิ่มมากขึ้น โดยกรุงเทพมหานคร ร่วมกับสํานักงานคณะกรรมการวิจัยแห่งชาติและมหาวิทยาลัยเกษตรศาสตร์วิทยาเขตกําแพงแสน ได้ดําเนินโครงการศึกษาคลองต้นแบบควบคุมการระบาดของผักตบชวาโดยชีววิธี ด้วยการพัฒนาสารกําจัดวัชพืชด้วยเชื้อราสูตรต่าง ๆ สําหรับการควบคุมการระบาดของผักตบชวาในแหล่งน้ํา ตลอดจนการสร้างคลองต้นแบบ (เปรมประชํากรโมเดล) สําหรับการควบคุมผักตบชวาโดยชีววิธีอีกด้วย นอกจากนี้ มหาวิทยาลัยเกษตรศาสตร์วิทยาเขตกําแพงแสน ยังได้นํานวัตกรรมกําจัดผักตบชวาไปช่วยทําความสะอาดแหล่งน้ําคูคลองต่าง ๆ ด้วย
จากนั้น นายกรัฐมนตรีรับฟังบรรยายการกําจัดผักตบชวาโดยชีววิธี (สารสกัดธรรมชาติ) ของมหาวิทยาลัยเกษตรศาสตร์วิทยาเขตกําแพงแสน โดยได้สั่งการให้ภาครัฐ ทํางานร่วมกับภาคเอกชน และภาคประชาชนในการกําจัดผักตบชวา พร้อมกันนี้ นายกรัฐมนตรีได้กล่าวทักทายพนักงานโรงงานไอแคร์ซึ่งอยู่ใกล้คลองลําอ้อตันว่า เรียบร้อยดีไหม บริเวณคลองหลังโรงงานตั้งแต่มีการกําจัดผักตบชวา พร้อมสอบถามถึงค่าแรงขั้นต่ําว่าเพียงพอหรือไม่ โดยขอให้อดทนทํางานไปก่อน จากนั้นนายกรัฐมนตรีเดินทางไปตลาดเกรียงไกร เขตลาดกระบัง
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีมอบเงินทุนสนับสนุนการจัดตั้งธุรกิจ ภายใต้กิจกรรม Angel Fund for Startup ปี 2
วันเสาร์ที่ 29 กรกฎาคม 2560
พิธีมอบเงินทุนสนับสนุนการจัดตั้งธุรกิจ ภายใต้กิจกรรม Angel Fund for Startup ปี 2
ปลัดกระทรวงอุตสาหกรรม เป็นประธานในพิธีมอบเงินทุนสนับสนุนการจัดตั้งธุรกิจ ภายใต้กิจกรรม Angel Fund for Startup ปี 2 ในงาน Thailand Industry Expo 2017  ณ เวทีกลาง ชาเลนเจอร์ 2 อิมแพค เมืองทองธานี
วันนี้ (29 กรกฎาคม 2560) นายสมชาย หาญหิรัญ ปลัดกระทรวงอุตสาหกรรม เป็นประธานในพิธีมอบเงินทุนสนับสนุนการจัดตั้งธุรกิจ ภายใต้กิจกรรม Angel Fund for Startup ปี 2 โดยกรมส่งเสริมอุตสาหกรรม ร่วมกับ บริษัท เดลต้า อีเลคโทรนิคส์ (ประเทศไทย) จํากัด (มหาชน) บริษัท เดลต้า อีเลคโทรนิคส์ (ประเทศไทย) จํากัด (มหาชน) ซึ่งได้ร่วมกันพัฒนาไอเดียสร้างสรรค์ที่เกิดจากคนรุ่นใหม่ที่สามารถต่อยอดเริ่มต้นธุรกิจ ในงาน Thailand Industry Expo 2017 โดยมีนายอนุสรณ์ มุทราอิศ กรรมการบริหาร บริษัท เดลต้า อีเลคโทรนิคส์ (ประเทศไทย) จํากัด (มหาชน) นางสาวนิสากร จึงเจริญธรรม รองปลัดกระทรวงอุตสาหกรรม นายพสุ โลหารชุน อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมแสดงความยินดี ณ เวทีกลาง ชาเลนเจอร์ 2 อิมแพค เมืองทองธานี
โดยกิจกรรม Angel Fund for Startup ในปีนี้กลุ่มสตาร์ทอัพและนําเสนอผลงานกว่า 254 ทีม จํานวน 459 คน โดยทีมที่ได้รับคัดเลือกเข้ารับทุน Angel Fund ในวงเงิน 500,000 บาท ภายใต้ Thailand 4.0 ได้แก่ ReadRing ผู้พัฒนาแนวคิดและผลงานคอมพิวเตอร์เบรลล์ขนาดพกพาพร้อมฟังกชั่นอ่านหนังสือปกติสําหรับคนตาบอด และทีม The Brother Team ผู้พัฒนาแนวคิดและผลงาน IO-Med โซลูชั่นเพื่อใช้ในกลุ่มอุตสาหกรรม Health Care และภายใต้โจทย์ Energy Management ได้แก่ ทีม Pure Control System ผู้พัฒนาแนวคิดผลงาน การบริหารจัดการเครือข่ายไฟฟ้าแสงสว่างขนาดใหญ่ในพื้นที่กว้างแบบไร้สาย สามารเพิ่มหรือลดปริมาณแสงสว่างเพื่อการประหยัดพลังงาน และทีม OM FOR YOU ผู้พัฒนาแนวคิดผลงาน ระบบเพิ่มความชาญฉลาดให้กับ Building Automation System (BAS) เพื่อช่วยลดการเปลืองพลังงานไฟฟ้า โดยหลังจากผู้ที่ได้รับเงินทุนสนับสนุนแล้ว กรมส่งเสริมอุตสาหกรรม จะเข้าติดตามคามต่อเนื่องและร่วมพัฒนา ตลอดจนเผยแพร่และสนับสนุนผ่านช่องทางต่างๆ ให้เป็นที่รู้จักมากขึ้น
กิจกรรม Angel Fund for Startup ปี 2560 ยังเปิดโอกาสให้กับผู้ที่สนใจสมัครเข้าร่วมโครงการอีกครั้ง โดยสามารถกรอกใบสมัคร Online ได้ที่ http://plan2biz.dnnfriend หรือ http://nec.dip.go.th หรือสอบถามรายละเอียดเพิ่มเติมได้ที่ 0 2202 4570-4 0 2354 3171
รัฐบาลไทย-ข่าวทำเนียบรัฐบาล-อนุทิน เชื่อพลัง อสม. เป็นกำลังสำคัญติดตามคนกรุงที่กลับบ้าน
วันพุธที่ 25 มีนาคม 2563
อนุทิน เชื่อพลัง อสม. เป็นกําลังสําคัญติดตามคนกรุงที่กลับบ้าน
รองนายกรัฐมนตรีและรัฐมนตรีว่าการกระทรวงสาธารณสุข เชื่อมั่นพลัง อสม. ช่วยติดตาม ให้คําแนะนํา เฝ้าระวังผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย ผู้เดินทางจากต่างประเทศ ขอชุมชนช่วยกันสื่อสาร สอดส่อง ป้องกันโรคโควิด-19
รองนายกรัฐมนตรีและรัฐมนตรีว่าการกระทรวงสาธารณสุข เชื่อมั่นพลัง อสม. ช่วยติดตาม ให้คําแนะนํา เฝ้าระวังผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย ผู้เดินทางจากต่างประเทศ ขอชุมชนช่วยกันสื่อสาร สอดส่อง ป้องกันโรคโควิด-19
วันนี้ (25 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะ รับมอบหน้ากากผ้าจากนายเกียรติศักดิ์ สิงห์สัจจเทศ กรรมการผู้จัดการ บริษัทยัสปาล แอนด์ ซัน จํากัด จํานวน 200,000 ชิ้น เพื่อมอบให้กรมอนามัยแจกจ่ายแก่ประชาชน
นายอนุทินกล่าวว่า ในวันนี้ บริษัท ยัสปาลฯ ได้มีจิตกุศล นําหน้ากากผ้าที่ผลิตเองมามอบให้กระทรวงสาธารณสุข นําไปมอบให้กับพี่น้องประชาชน นับเป็นโชคดีของไทยที่มีผู้ประกอบการ ผู้มีจิตศรัทธา จากทุกภูมิภาค ทุกเชื้อชาติ มีความห่วงเป็นใยประชาชน และให้ความช่วยเหลือในทุกๆ ด้านที่สามารถช่วยได้ในยามที่ประเทศไทยเกิดวิกฤตโรคระบาด เป็นพลังที่ทําให้การต่อสู้กับโรคโควิด-19 ประเทศไทยจะต้องชนะ และตอนนี้เรามีความพร้อมทั้งยา เวชภัณฑ์ อุปกรณ์ต่างๆ ซึ่งกระทรวงสาธารณสุขรับผิดชอบดูแลสต็อก รวมทั้งเตียง/หอผู้ป่วย มีการประสานงานกับโรงพยาบาลและคณะแพทยศาสตร์ทุกแห่ง
นายอนุทินกล่าวต่อว่า สําหรับการติดตาม เฝ้าระวังในชุมชน กระทรวงสาธารณสุข มีอาสาสมัครสาธารณสุขประจําหมู่บ้านจํานวนกว่า 1 ล้านคน เป็นทีมอาสาทํางานร่วมกับกํานัน ผู้ใหญ่บ้าน ผู้นําชุมชน เจ้าหน้าที่สาธารณสุข ค้นหา คัดกรอง และทําบัญชีรายชื่อกลุ่มเสี่ยง ทั้ง 3 กลุ่ม คือ ผู้เดินทางจากกรุงเทพมหานครกลับภูมิลําเนา กลุ่มเสี่ยงสนามมวย และผู้เดินทางจากต่างประเทศ เยี่ยมติดตามให้ครบ 14 วัน หากพบผู้มีไข้ ไอ เจ็บคอ หอบเหนื่อย ประสานส่งต่อเจ้าหน้าที่สาธารณสุข รวมทั้งให้คําแนะนําผู้ที่อาศัยร่วมบ้าน ขณะนี้ได้เยี่ยมบ้านแล้วกว่า 5 ล้านหลังคาเรือน และขอให้ชุมชนช่วยกันสื่อสาร สอดส่อง ให้ทุกคนร่วมกันการรักษาระยะห่างทางสังคม (Social Distancing) งดกิจกรรมรวมกลุ่ม การสังสรรค์ ซึ่งเป็นสิ่งที่ดีที่สุดในการป้องกันการติดเชื้อโควิด-19
************************************ 25 มีนาคม 2563
รัฐบาลไทย-ข่าวทำเนียบรัฐบาล-หน้ากากอนามัยแต่ละชนิด มีประสิทธิภาพแตกต่างกันเช่นไร ??
วันศุกร์ที่ 24 เมษายน 2563
หน้ากากอนามัยแต่ละชนิด มีประสิทธิภาพแตกต่างกันเช่นไร ??
หน้ากากอนามัยแต่ละชนิดแตกต่างกันเช่นไร ?
Q : หน้ากากอนามัยแต่ละชนิด มีประสิทธิภาพแตกต่างกันเช่นไร ??
A : หน้ากากผ้า – สามารถดักจับฝุ่นหรือละอองฝอยได้ แต่ไม่ถึง 100%
หน้ากากอนามัยทางการแพทย์ - สามารถป้องกันเชื้อโรคอย่างแบคทีเรียหรือเชื้อราได้
หน้ากาก N95 - สามารถป้องกันฝุ่นละอองและเชื้อโรคที่มีขนาดเล็กถึง 0.3 ไมครอน ได้
รัฐบาลไทย-ข่าวทำเนียบรัฐบาล-  ร่าง พ.ร.บ.การกำกับดูแลผู้ให้บริการทางการเงิน
วันอังคารที่ 16 ตุลาคม 2561
ร่าง พ.ร.บ.การกํากับดูแลผู้ให้บริการทางการเงิน
รัฐบาลอนุมัติร่าง พ.ร.บ.การกํากับดูแลผู้ให้บริการทางการเงิน เพื่อกํากับดูแลธุรกิจที่ให้บริการสินเชื่อ เนื่องจากที่ผ่านมายังไม่มีกฎหมายและหน่วยงานกํากับดูแลอย่างชัดเจน
อาทิตย์ที่ 14 ต.ค.61
ร่าง พ.ร.บ.การกํากับดูแลผู้ให้บริการทางการเงิน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.การกํากับดูแลผู้ให้บริการทางการเงิน เพื่อกํากับดูแลธุรกิจที่ให้บริการสินเชื่อ เนื่องจากที่ผ่านมายังไม่มีกฎหมายและหน่วยงานกํากับดูแลอย่างชัดเจน โดยกําหนดให้มีคณะกรรมการและสํานักงานคณะกรรมการกํากับดูแล ทําหน้าที่บังคับใช้กฎหมาย คุ้มครองความปลอดภัยแก่ผู้ใช้บริการ และผู้ให้บริการสินเชื่อต้องเป็นนิติบุคคลที่จดทะเบียนและได้รับอนุญาตแล้วเท่านั้น ทั้งนี้ ผู้ประกอบธุรกิจสินเชื่อ พิโกไฟแนนซ์ ให้เช่าซื้อ ให้เช่าแบบลีสซิ่ง และแฟคตอริ่ง ทั้งที่ดําเนินการอยู่แล้วและจะประกอบธุรกิจใหม่จะต้องให้ยื่นคําขออนุญาตหรือขึ้นทะเบียนต่อสํานักงานภายในเวลาที่กําหนดหลังกฎหมายประกาศใช้ เพื่อคุ้มครองผู้ใช้บริการทางการเงินและยกระดับมาตรฐานของธุรกิจสินเชื่อให้มีประสิทธิภาพมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” ลงทะเบียนในช่วง 4 วันแรกเป็นไปตามเป้า ส่วนใหญ่เป็นวัยทำงาน และมีความประสงค์ใช้สิทธิ์กระจายครบ 77 จังหวัด
วันพฤหัสบดีที่ 26 กันยายน 2562
มาตรการ “ชิมช้อปใช้” ลงทะเบียนในช่วง 4 วันแรกเป็นไปตามเป้า ส่วนใหญ่เป็นวัยทํางาน และมีความประสงค์ใช้สิทธิ์กระจายครบ 77 จังหวัด
ความสําเร็จการเปิดลงทะเบียนรับสิทธิ์มาตรการ “ชิมช้อปใช้” ในช่วง 4 วันแรก มีผู้สนใจเข้าร่วมเต็มตามโควตา 1 ล้านคน ในแต่ละวันแล้ว
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังเปิดเผยความสําเร็จการเปิดลงทะเบียนรับสิทธิ์มาตรการ “ชิมช้อปใช้” ในช่วง 4 วันแรก มีผู้สนใจเข้าร่วมเต็มตามโควตา 1 ล้านคน ในแต่ละวันแล้ว
โฆษกกระทรวงการคลัง กล่าวว่า จากข้อมูลการลงทะเบียนในช่วง 4 วันแรก (วันที่ 23-26 กันยายน 2562) หากแยกตามกลุ่มอายุพบว่า วัยทํางาน (อายุ 31-60 ปี) มีสัดส่วนมากที่สุดที่ร้อยละ 54 รองลงมาคือวัยเริ่มต้นทํางาน (อายุ 22-30 ปี) ร้อยละ 32 วัยนักศึกษา (อายุ 18-21 ปี) ร้อยละ 8 และผู้สูงอายุ (อายุ 60 ปีขึ้นไป) ร้อยละ 6 และหากแยกตามพื้นที่ซึ่งผู้ลงทะเบียนต้องการใช้สิทธิ์พบว่า ทั้ง 77 จังหวัดมีผู้แสดงความประสงค์ไปท่องเที่ยวและใช้สิทธิ์ โดยส่วนใหญ่ต้องการใช้สิทธิ์ในภาคกลางคิดเป็นสัดส่วนร้อยละ 43 รองลงมาคือภาคตะวันออกเฉียงเหนือร้อยละ 16
ภาคตะวันออกร้อยละ 15 ภาคใต้ร้อยละ 11 ภาคเหนือร้อยละ 9 และภาคตะวันตกร้อยละ 6
สําหรับผู้ที่ลงทะเบียนเมื่อวันที่ 23 กันยายน 2562 หลักจากการตรวจสอบสิทธิ์จากฐานข้อมูลกระทรวงมหาดไทย และตรวจสอบจังหวัดที่แสดงความประสงค์ไปท่องเที่ยวไม่ซ้ําซ้อนกับจังหวัดในทะเบียนบ้านแล้วพบว่า เป็นผู้ผ่านเกณฑ์ 807,321 ราย ซึ่งผู้ได้รับสิทธิ์จะทยอยได้รับ SMS ยืนยันภายในวันนี้ และสามารถเดินทางท่องเที่ยวพร้อมเริ่มจับจ่ายใช้สอยได้ตั้งแต่วันพรุ่งนี้เป็นต้นไป
ทั้งนี้ สิทธิ์ที่คงเหลือในแต่ละวันถูกยกไปใช้ต่อเป็นโควตาสําหรับให้ลงทะเบียนเพิ่มเติมได้ให้ครบโควตารวมตลอดโครงการที่ 10 ล้านราย ดังนั้น ประชาชนจึงสามารถทยอยลงทะเบียนได้ต่อเนื่อง จนถึงวันที่ 15 พฤศจิกายน 2562
โฆษกกระทรวงการคลัง กล่าวเน้นย้ําว่า มาตรการ “ชิมช้อปใช้” ไม่ใช่การแจกเงิน แต่ต้องการให้เกิดการใช้จ่ายในสินค้าและบริการที่กําหนด เพื่อกระตุ้นการท่องเที่ยวในประเทศ โดยสิทธิ์ 2 ส่วนคือ วงเงิน 1,000 บาทแรก ในกระเป๋า G-Wallet 1 เพื่อจูงใจให้กลุ่มคนที่มีกําลังซื้อออกมาท่องเที่ยวข้ามจังหวัด และสิทธิ์การได้รับเงินคืน (cash back) ร้อยละ 15 ของวงเงินใช้จ่ายไม่เกิน 30,000 บาทในกระเป๋า G-Wallet 2 ซึ่งประชาชนต้องเป็นคนเติมเงินเข้าไปเอง ดังนั้น การดําเนินการที่ผิดจากวัตถุประสงค์หรือหากตรวจพบว่ามีธุรกรรมลักษณะผิดปกติ เช่น การรับแลกวงเงินเป็นเงินสด จะถูกระงับสิทธิ์ทันที และจะถูกดําเนินการตามกฎหมายต่อไป
กรมบัญชีกลาง โทร 02 2706400 กด 7 , App “เป๋าตัง” ติดต่อธนาคารกรุงไทย โทร 02 1111144 และข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-รมช.ธรรมนัส เปิดโครงการอบรมหมอดิน 4.0 จ.แม่ฮ่องสอน
วันอังคารที่ 18 กุมภาพันธ์ 2563
รมช.ธรรมนัส เปิดโครงการอบรมหมอดิน 4.0 จ.แม่ฮ่องสอน
รมช.ธรรมนัส เปิดโครงการอบรมหมอดิน 4.0 จ.แม่ฮ่องสอน สร้างเครือข่ายหมอดินอาสา นําความรู้พัฒนาและอนุรักษ์ดิน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการอบรมหมอดินอาสา 4.0 ปีงบประมาณ 2563 ของสํานักงานพัฒนาที่ดินเขต 6 ณ สหกรณ์ออมทรัพย์ครูแม่ฮ่องสอน จ.แม่ฮ่องสอน ว่า กระทรวงเกษตรและสหกรณ์ โดยกรมพัฒนาที่ดิน จัดโครงการอบรมหมอดินอาสา 4.0 ขึ้น เพื่อให้ผู้อบรมหมอดินอาสามีโอกาสในการแลกเปลี่ยนเรียนรู้ สร้างเครือข่ายหมอดินอาสาในสาขาวิชาต่างๆ ทั้งการอนุรักษ์ดินและน้ํา เพื่อลดการชะล้างพังทลายของดิน ด้านการเกษตรอินทรีย์ PGS และการทดแทน 3 สารเคมีทางการเกษตร ด้านการเปลี่ยนแปลงสภาพภูมิอากาศภาคเกษตร และการบริหารจัดการน้ําอย่างมีประสิทธิภาพพร้อมการรับมือภัยแล้ง เพื่อนําความรู้ ความสามารถ ที่ได้รับจากการฝึกอบรมในครั้งนี้ไปใช้ให้เกิดประโยชน์ต่อตนเองและชุมชนต่อไป
“กระทรวงเกษตรฯ มีนโยบายให้จัดโครงการการฝึกอบรมหมอดินอาสา เพื่อให้หมอดินอาสาได้รับทราบการดําเนินงานในพื้นที่ เพื่อนําไปใช้เป็นแนวทางในการพัฒนาตนเองและชุมชนได้ พร้อมสร้างเครือข่ายหมอดินอาสาในการปฏิบัติงานที่สําคัญของกรมพัฒนาที่ดินได้อย่างมีประสิทธิภาพ อีกทั้งเพื่อให้เกิดการแลกเปลี่ยนเรียนรู้กับหมอดินอาสาที่ประสบความสําเร็จ ให้นําไปสู่การพัฒนาปัญญาประดิษฐ์ จะเห็นได้ว่าหมอดินอาสาของกรมพัฒนาที่ดินนั้น มีบทบาทที่สําคัญในการเป็นแกนนําสร้างการรับรู้และความเข้าใจ ในการอนุรักษ์พื้นที่ดินดีไว้” ร้อยเอก ธรรมนัส กล่าว
ทั้งนี้ สํานักงานพัฒนาที่ดินเขต 6 ซึ่งรับผิดชอบพื้นที่จังหวัดเชียงใหม่ ลําพูน ลําปางและแม่ฮ่องสอน ได้รับนโยบายของกรมพัฒนาที่ดิน จึงได้จัดโครงการอบรมหมอดินอาสา 4.0 ปีงบประมาณ 2563 ในพื้นที่ 4 จังหวัด มีหมอดินอาสาจํานวนทั้งหมด 500 ราย โดยแบ่งเป็นหมอดินอาสาจาก สถานีพัฒนาที่ดินเชียงใหม่ 90 ราย สถานีพัฒนาที่ดินลําพูน45 ราย สถานีพัฒนาที่ดินลําปาง 65 ราย สถานีพัฒนาที่ดินแม่ฮ่องสอน 280 ราย และหมอดินดอยจากศูนย์ปฏิบัติการพัฒนาที่ดินโครงการหลวง 20 ราย
ด้าน นางสาวเบญจพร ชาครานนท์ อธิบดีกรมพัฒนาที่ดิน กล่าวเพิ่มเติมว่า กรมพัฒนาที่ดิน มีนโยบายจัดตั้งเครือข่ายหมอดินอาสา และมีเจ้าหน้าที่กรมพัฒนาที่ดินเป็นผู้ประสานงานระหว่างหมอดินอาสากับกรมพัฒนาที่ดิน เพื่อให้การปฏิบัติงานเกิดประโยชน์สูงสุด หมอดินอาสาคือเกษตรกรที่ได้รับการคัดเลือกมาจากแต่ละหมู่บ้าน เพื่อเป็นตัวแทนของเจ้าหน้าที่กรมพัฒนาที่ดินในการให้ความช่วยเหลือเกษตรกรเกี่ยวกับการจัดการดินอย่างถูกต้อง พร้อมทั้งกระจายข้อมูลเกี่ยวกับการพัฒนาดินและถ่ายทอดเทคโนโลยีการแก้ไขปัญหาการของดิน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-การบรรยายพิเศษภาพรวมนโยบายและความเชื่อมโยงการปฏิบัติงานระหว่างกรมอุตสาหกรรมพื้นฐานและการเหมืองแร่และสำนักงานอุตสาหกรรมจังหวัด
วันจันทร์ที่ 28 ตุลาคม 2562
การบรรยายพิเศษภาพรวมนโยบายและความเชื่อมโยงการปฏิบัติงานระหว่างกรมอุตสาหกรรมพื้นฐานและการเหมืองแร่และสํานักงานอุตสาหกรรมจังหวัด
นายนิรันดร์  ยิ่งมหิศรานนท์  รองอธิบดีกรมอุตสาหกรรมพื้นฐานและการเหมืองแร่ บรรยายพิเศษ เรื่อง ภาพรวมนโยบายของกรมอุตสาหกรรมพื้นฐานและการเหมืองแร่  และความเชื่อมโยงการปฏิบัติงานกับสํานักงานอุตสาหกรรมจังหวัด ในงานสัมมนาเชิงปฏิบัติการ
26 ตุลาคม 2562 นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ บรรยายพิเศษ เรื่อง ภาพรวมนโยบายของกรมอุตสาหกรรมพื้นฐานและการเหมืองแร่ และความเชื่อมโยงการปฏิบัติงานกับสํานักงานอุตสาหกรรมจังหวัด ในงานสัมมนาเชิงปฏิบัติการ เรื่อง “การขับเคลื่อนนโยบายของกระทรวงอุตสาหกรรม ประจําปีงบประมาณ พ.ศ. 2563 และการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ให้เป็นไปตามกฎหมายมีความปลอดภัย เป็นมิตรกับสิ่งแวดล้อมและมีความรับผิดชอบต่อสังคม” โดยมีอุตสาหกรรมจังหวัด เจ้าหน้าที่ของกลุ่มอุตสาหกรรมพื้นฐานและการเหมืองแร่ และเจ้าหน้าที่ ของสํานักอุตสาหกรรมพื้นฐานและการเหมืองแร่เขต และผู้เกี่ยวข้องกว่า 200 คน ร่วมสัมมนาฯ ณ โรงแรมปรินซ์ พาเลซ มหานาค กรุงเทพฯ